Morayo Afolabi-Brown jẹ́ olóòtú ètò orí tẹlifíṣọ́ọ̀nù. Ó ti fìgbà kan jẹ́ olùdarí kejì fún ètò iṣẹ́ ní TVC kí ó tó fiṣẹ́ náà sílẹ̀ ní ọdún 2019, ó sì jẹ́ ọ̀kan lára àwọn olóòtú ètò "Your View". Morayo Afolabi-Brown tí ó jẹ́ gbajúgbajà olóòtú ètò àràárọ̀ "Your View" lórí tẹlifíṣọ́ọ̀nù lọ sí Rutgers University, the State University of New Jersey láti kẹ́kọ̀ọ́ lórí Political Science. Àwòkọ́ṣe ìyá rẹ̀ ni ó tẹ̀lé kí ó tó wà ka ìwé nípa Abike Dabiri, Ngozi Okonjo-Iweala, Ibukun Awosika, Oprah Winfrey àti Chimamanda Ngozi Adichie tí ìgbésí ayé wọn wú u lórí. Morayo Afolabi-Brown bẹ̀rẹ̀ iṣẹ́ tó yàn láàyò ní ọdún 2005 gẹ́gẹ́ bíi Client Service Manager ní CMC Connect kí ó tó tẹ̀ síwájú lọ sí CUE Media níbi tí ó ti jẹ́ Head of Content and Development kí ó tó ṣẹ̀ wá di Senior Executive, Marketing and Research. Ó ti kópa nínú fíìmù àgbéléwò àti ètò orí afẹ́fẹ́ lóríṣiríṣi.